
న్యూఢిల్లీ : అత్యాచారం కేసులో దోషిగా నిర్ధారణ అయిన బాబా రామ్ రహీంకు శిక్ష విధించే సీబీఐ న్యాయమూర్తిని ఆకాశ మార్గంలో తీసుకెళ్ళాలని హైకోర్టు ఆదేశించింది. సీబీఐ న్యాయమూర్తి జగదీప్ సింగ్తో పాటు ఇద్దరు సిబ్బందిని రోహ్తక్ జిల్లా జైలుకు ఆకాశ మార్గంలో తీసుకెళ్ళాలని హర్యానా ప్రభుత్వాన్ని పంజాబ్, హర్యానా  హైకోర్టు శనివారం ఆదేశించింది.డేరా సచ్చా సౌదా చీఫ్ గుర్మీత్ రామ్ రహీం సింగ్ అత్యాచారానికి పాల్పడినట్లు సీబీఐ కోర్టు శుక్రవారం తీర్పు చెప్పిన సంగతి తెలిసిందే. ఈ తీర్పు వెలువడిన వెంటనే హర్యానా, పంజాబ్, ఢిల్లీలలో హింస చెలరేగింది. ఆయనకు శిక్షను సోమవారం సీబీఐ కోర్టు ప్రకటించబోతోంది. ప్రస్తుతం రామ్ రహీంను ఉంచిన రోహ్తక్ జిల్లా జైలునే సీబీఐ కోర్టు విచారణ స్థలంగా కోర్టు నోటిఫై చేసింది.

newdhilly : atyaachaaram kesulo doshigaa nirdhaarana ayina baba ram raheenku shiksha vidhinche cbi nyaayamuurtini aakaasa maargamlo teesukellaalani hycortu aadesinchindi. cbi nyaayamuurti jagadip singto paatu iddaru sibbandini rohtak jilla jailuku aakaasa maargamlo teesukellaalani haryana prabhutvaanni panjab, haryana  hycortu sanivaaram aadesinchindi.dera sacha souda cheef gurmeet ram raheem sing atyaachaaraaniki paalpadinatlu cbi kortu sukravaaram teerpu cheppina sangati telisinde. ee teerpu veluvadina ventane haryana, panjab, dhilleelalo himsa chelaregindi. aayanaku shikshanu somavaram cbi kortu prakatinchabotondi. prastutam ram raheemnu unchina rohtak jilla jailune cbi kortu vichaarana sthalamgaa kortu notifie chesindi.